Μητροπόλεως 26-28, (8ος όρφ.)

Αθήνα 105 63

****Τηλέφωνο: 210 3315621

Φαξ: 210 3315623 – 4

Email: info@grefis.gr

**ΣΤΗ ΛΑΜΨΗ ΤΗΣ ΓΑΛΛΟΙΤΑΛΙΚΗΣ ΡΙΒΙΕΡΑΣ 6ημ.**

**Νίκαια – Μονακό – Τορίνο**



****

***Κάννες, Σαν Πωλ Ντε Βανς, Έζ (Μουσείο Fragonard), Μονακό, Τορίνο, Μιλάνο***

**Εορταστικές Αναχωρήσεις: 24,31 Δεκεμβρίου ‘25**

**1η μέρα: ΑΘΗΝΑ - ΜΙΛΑΝΟ – ΝΙΚΑΙΑ (By Night περιήγηση, Ρεβεγιόν)**

Συγκέντρωση στο αεροδρόμιο και πτήση για την οικονομική πρωτεύουσα της Ιταλίας το Μιλάνο. Άφιξη, επιβίβαση στο λεωφορείο και αναχώρηση για τη κοσμοπολίτικη Νίκαια, πρωτεύουσα της Γαλλικής Ριβιέρας που θεωρείται ένας από τους παλαιότερους οικισμούς της Ευρώπης, το όνομα της πόλης το απέκτησε από τη θεά Νίκης. Με την άφιξη μας στη Νίκαια, ακολουθεί πανοραμική περιήγηση της πόλης, θα διασχίσουμε την περίφημη λεωφόρο Des Anglais που εκτείνεται κατά μήκος της παραλίας και πήρε όνομά της από μια ομάδα Άγγλων τουριστών που κατά τον 18ο συνήθιζαν να περνούν εδώ το χειμώνα, λόγω του ήπιου κλίματος. Θα δούμε το εμβληματικό ξενοδοχείο «Negresco», θα περάσουμε από την κεντρική πλατεία της πόλης, την πλατεία Μασενά με το άγαλμα του Ποσειδώνα, στη συνέχεια την πλατεία Γκαριμπάλντι και τέλος θα δούμε τον Καθεδρικό Ναό της Νίκαιας, που είναι αφιερωμένος στη Αγία Ρεπαράτη. Μεταφορά και τακτοποίηση στο ξενοδοχείο μας. Διανυκτέρευση.

**2η μέρα: ΝΙΚΑΙΑ – ΚΑΝΝΕΣ – ΣΑΝ ΠΩΛ ΝΤΕΒΑΝΣ**

Πρωινό και αναχώρηση για την αδιαμφισβήτητη “βασίλισσα” της Κυανής Aκτής, τις Κάννες, με την περίφημη Κρουαζέτ, έναν από τους πιο διάσημους δρόμους του κόσμου. Θα δούμε τα υπέροχα κτίρια, και τα υπερπολυτελή ξενοδοχεία, που χρονολογούνται από την εποχή της Μπελ Εποκ , το Παλάτι του Φεστιβάλ των Καννών. Χρόνος ελεύθερος για καφέ, βόλτα στο κοσμοπολίτικο θέρετρο. Εν συνεχεία θα επισκεφθούμε ένα από τα πιο γραφικά χωριά της περιοχής το Σαν Πωλ Ντε Βανς, μεσαιωνικό χωριό περιτριγυρισμένο από τα τείχη του Φραγκίσκου του Πρώτου, καταφύγιο όλων των ζωγράφων και καλλιτεχνών. Περιπλανηθείτε στα στενά του σοκάκια με τα υπέροχα παλαιοπωλεία, αποδώστε φόρο τιμής στο Μαρκ Σαγκάλ, πιείτε το ρόφημά σας στα ιστορικά καφέ και επισκεφτείτε το ίδρυμα Μεγκτ με την πλούσια συλλογή έργων όπως ο Μιρό και ο Μπράκ. Μη λησμονήσετε να ανεβείτε στο γοτθικό καθεδρικό ναό του χωριού όπου φυλάσσεται η Αικατερίνη της Αλεξάνδρειας, πίνακας που αποδίδεται στον Τιντορέτο. Επιστροφή στο ξενοδοχείο μας στη Νίκαια. Διανυκτέρευση.

**3η μέρα: ΝΙΚΑΙΑ – ΕΖ(Moυσείο Fragonard) - ΜΟΝΑΚΟ**

Πρωινό στο ξενοδοχείο. Αναχώρηση για το μεσαιωνικό Εζ, για να επισκεφθούμε το εργοστάσιο παραγωγής αρωμάτων Fragonard. Επόμενη επίσκεψη το κοσμοπολίτικο Πριγκιπάτο του Μονακό, που είναι το πιο πυκνοκατοικημένο κράτος στον κόσμο και οι κάτοικοί του αποκαλούνται Μονεγάσκοι. Στην πανοραμική μας περιήγηση θα δούμε παλάτι των Μονεγάσκων, επίσημη κυβερνητική έδρα του Πριγκιπάτου και κατοικία της βασιλικής οικογένειας των Γκριμάλντι, από τον 13ο αιώνα, τον επιβλητικό Καθεδρικό Ναό της Παναγίας και τέλος θα επισκεφθούμε το Ωκεανογραφικό Μουσείο που διεύθυνε για αρκετά χρόνια ο διάσημος εξερευνητής Ζακ Ιβ Κουστό, στο οποίο θα έχετε την ευκαιρία να γνωρίσετε περισσότερα από 4.000 είδη ψαριών. Χρόνος ελεύθερος στο ιστορικό κέντρο της πόλης. Επιστροφή στο ξενοδοχείο μας στη Νίκαια. Διανυκτέρευση.

****

**4η μέρα: ΝΙΚΑΙΑ – ΤΟΡΙΝΟ**

Πρωινό στο ξενοδοχείο. Αναχώρηση για το Τορίνο, Σήμερα θα πραγματοποιήσουμε την περιήγηση μας στο Τορίνο. Θα περπατήσουμε στην ιστορική Piazza Castello, όπου θεωρείται το ιστορικό κέντρο της πόλης και θα θαυμάσουμε το Palazzo Madame και τo Τeatro Regio, μια από τις σημαντικότερες όπερες της Ιταλίας. Συνεχίζοντας την βόλτα μας, θα συναντήσουμε το κτήριο ορόσημο της πόλης, το Mole Antonelliana, που πήρε το όνομά του από τον αρχιτέκτονά του, Alessandro Antonelli και σήμερα στεγάζει το εθνικό μουσείο κινηματογράφου του Τορίνο. H ημέρα θα γεμίσει με εικόνες και χρώματα, αφού διασχίσουμε την Via Po και καταλήξουμε στην γραφική piazza Vittorio Veneto. Θα έχουμε χρόνο να δοκιμάσουμε τοπικές γεύσεις και να απολαύσουμε ένα τορινέζικο aperitivo χαζεύοντας τον ποταμό Πάδο και τις Ελβετικές Άλπεις στο βορρά. Ελεύθερος χρόνος. Τακτοποίηση στο ξενοδοχείο μας, διανυκτέρευση.

**5η μέρα: ΤΟΡΙΝΟ - ΜΙΛΑΝΟ(περιήγηση)**

Πρωινό στο ξενοδοχείο μας. αναχώρηση για το Μιλάνο. Σήμερα στη τελευταία μέρα θα  δούμε το κάστρο των Σφόρτσα, την Πιάτσα ντελ Ντουόμο που είναι η κεντρική πλατεία την πόλης και πήρε το όνομα της από τον επιβλητικό καθεδρικό ναό του Μιλάνου. Ο εντυπωσιακός Καθεδρικός του Μιλάνου (Ντουόμο ντι Μιλάνο) είναι η έδρα του αρχιεπίσκοπου της πόλης και θεωρείται ένας από τους σημαντικότερους Καθεδρικούς Ναός παγκοσμίως. Θα επισκεφθούμε την Γκαλερία Βιτόριο Εμανουέλε Β’, που πήρε το όνομα της από τον πρώτο βασιλιά της ενωμένης Ιταλίας. Το κτίριο αποτελείται από δύο γυάλινες θολωτές στοές και συνδέει τις πλατείες Πιάτσα ντελ Ντουόμο με την Πιάτσα ντελα Σκάλα.  Η Όπερα Λα Σκάλα ή αλλιώς η Σκάλα του Μιλάνου, είναι ένα από τα πιο γνωστά θέατρα όπερας του κόσμου και πήρε το όνομα της από την εκκλησία που βρισκόταν στην ίδια θέση, την Αγία Μαρία della Scala. Στη συνέχεια,  Μεταφορά, τακτοποίηση στα δωμάτια.  Διανυκτέρευση.

**6η μέρα: MΙΛΑΝΟ - ΑΘΗΝΑ**

Πρωινό στο ξενοδοχείο. Σήμερα στη Πρωινό στο ξενοδοχείο, αναχώρηση για το Μιλάνο. Αναχώρηση για το αεροδρόμιο για  την πτήση επιστροφής μας στην Αθήνα.

**Αναχώρηση 24/12**

 **SuperEarly Early Booking Κανονική**

**Τιμή κατ’ άτομο σε δίκλινο 585€ 635€ 685€**

**Τιμή σε μονόκλινο 845€ 895€ 945€**

**Παιδικό (μέχρι 12 ετών) 545€ 595€ 645€**

**Φόροι αεροδρομίων & ξενοδοχείων 275€ 275€ 275€**

**Αναχώρηση 31/12**

 **SuperEarly Early Booking Κανονική**

**Τιμή κατ’ άτομο σε δίκλινο 645€ 695€ 745€**

**Τιμή σε μονόκλινο 995€ 1045€ 1095€**

**Παιδικό (μέχρι 12 ετών) 595€ 645€ 695€**

**Φόροι αεροδρομίων & ξενοδοχείων 275€ 275€ 275€**

**Περιλαμβάνονται:**

* Αεροπορικά εισιτήρια οικονομικής θέσης Αθήνα - Μιλάνο - Αθήνα με τη SKY express.
* ****Πολυτελές κλιματιζόμενο πούλμαν του γραφείου μας για τις μεταφορές και μετακινήσεις σύμφωνα με το πρόγραμμα.
* Διαμονή σε επιλεγμένα ΚΕΝΤΡΙΚΑ και ΥΠΕΡΟΧΑ ξενοδοχεία

(Hotel Pam Nice 4\*, Starhotels Majestic Torino 4\*Lux., Hotel Raffaello Milano 4\*).

* Πρωινό μπουφέ καθημερινά.
* Εκδρομές, περιηγήσεις, ξεναγήσεις, όπως αναφέρονται στο αναλυτικό πρόγραμμα της εκδρομής.
* Έμπειρος αρχηγός - συνοδός του γραφείου μας.
* Ασφάλεια αστικής/επαγγελματικής ευθύνης.
* ****Φ.Π.Α.
* Μια χειραποσκευή μέχρι 8 κιλά.
* Μια βαλίτσα μέχρι 20 κιλά.

**Δεν περιλαμβάνονται:**

* Φόροι αεροδρομίων & δημοτικοί φόροι ξενοδοχείων (275€).
* Είσοδος στο Ωκεανογραφικό Μουσείο (περίπου: 15€ ενήλικας & 9€ παιδικό έως 12 ετών).
* Ό,τι ρητά αναφέρεται ως προαιρετικό ή προτεινόμενο.
* Checkpoints (25€).
* Εορταστικό Ρεβεγιόν στο Restaurant-Bar “Meraki” στην Promenade (100€/άτομο)
* Προαιρετική ενισχυμένη ασφάλεια (25€).

|  |
| --- |
| **Πτήσεις με τη SKY express****24-29/12** **Αναχώρηση: GQ 830 Αθήνα – Μιλάνο 13.50 - 15.25 Επιστροφή: GQ 831 Μιλάνο – Αθήνα 10.35 - 14.00****31-05/01** **Αναχώρηση: GQ 830 Αθήνα – Μιλάνο 13.50 - 15.25 Επιστροφή: GQ 831 Μιλάνο – Αθήνα 10.35 - 14.00** |

**Σημαντικές Σημειώσεις:**

1.Η τιμή **«SuperEarly»** ενεργοποιείται με 500€/άτομο προκαταβολή non-refundable για κράτηση που αφορά τις πρώτες 10 με 15 συμμετοχές και εξόφληση 21 μέρες πριν την ημερομηνία αναχώρησης.

2. Η τιμή **«EarlyBooking»** ενεργοποιείται με 300€/άτομο προκαταβολή για κράτηση για κράτηση που αφορά τις πρώτες 10 με 15 συμμετοχές με δυνατότητα ελεύθερης ακύρωσης 45 μέρες πριν, εξόφληση 21 μέρες πριν την ημερομηνία αναχώρησης και επιπλέον δυνατότητα εξόφλησης μέσω πιστωτικής κάρτας σε έως και 5 άτοκες δόσεις.

3. Η τιμή **«Κανονική»** παρέχει τη δυνατότητα 10 άτοκων δόσεων με πιστωτική κάρτα. Οι δόσεις είναι μέχρι 10, με προκαταβολή εφάπαξ. Δεχόμαστε όλες τις πιστωτικές εκτός από American Express και Diners.

5.Ξεναγήσεις και εκδρομές, ενδέχεται να αλλάξει η σειρά που θα πραγματοποιηθούν.

6. Η παιδική τιμή αφορά παιδιά αυστηρά μέχρι 12 ετών με 2 ενήλικες.